Ritratt: Unsplash minn Priscilla Du Preez .td_uid_2_6028d44873343_rand.td-a-rec-img{text-align:left}.td_uid_2_6028d44873343_rand.td-a-rec-img img{margin:0 auto 0 0} Il-Ministru għad-Drittijiet tat-Tfal Michael Falzon stqarr li fl-2020, 10 itfal ingħaqdu lura mal-ġenituri bijoloġiċi tagħhom. Dan wara li għal xi żmien kienu fis-sistema tal-fostering. F'risposta għal sensiela ta' mistoqsijiet parlamentari dwar il-fostering mid-Deputat Nazzjonalista David Agius, il-Ministru Falzon poġġa statistika relatata fuq il-mejda tal-Kamra tar-Rappreżentanti. L-għadd ta' tfal li ngħaqdu mal-ġenituri bijoloġiċi tagħhom fl-2020 kien baxx meta mqabbel mal-2017. Dakinhar 16-il tifel u tifla ngħaqdu lura mal-ġenituri bijoloġiċi tagħhom. Fl-2018 u 2019 kien hemm 12-il minuri. Kemm-il familja għamlet il-kors tal-fostering? Dwar kemm-il familja applikat għall-kors tal-fostering, Michael Falzon qal li s-sena l-oħra kien hemm 40 individwu (mhux relatati) u 12-il individwu (relatati) . Il-Ministru spjega li ċ-ċifri huma ta' individwi, għax f'każ ta' familji, iż-żewġ adulti jkunu jridu jattendu għat-taħriġ u t-tnejn li huma jkunu jridu jiġu eventwalment approvati bħala foster carers, jekk se jidħlu għall-fostering flimkien. Kemm saru korsijiet? Il-Ministru stqarr li mill-2017 sal-2020, l-għadd ta' korsijiet li saru bħala taħriġ għal min ried jidħol għall-fostering kienu sitta fl-2017, fl-2019 u fl-2020 u disgħa fl-2018. Kemm saru Home Study Reports? L-għadd ta' individwi li komplew bil-Home Study Report wara li avviċinaw lis-Servizz tal-Fostering fi ħdan id-Direttorat għall-Kura (Ħarsien) Alternattiva, fil-Fondazzjoni għas-Servizzi tal-Ħarsien Soċjali (FSWS), kienu 18 fl-2017, 16 fl-2018, 23 fil-2019 u 14 fl-2020 għal dawk li ma jiġux minnhom, u 11 fl-2017, 14 fil-2018, sitta fil-2019 u sebgħa fl-2020 għal dawk li jiġu minnhom. Mill-banda l-oħra, l-għadd ta' individwi li ma komplewx bil-Home Study Report kienu tmienja fl-2017, 16 fl-2018, disgħa fl-2019 u tmienja fl-2020 għal dawk li ma jiġux minnhom u sitta fl-2017, tmienja fl-2018, xejn fil-2019 u wieħed fl-2020 għal dawk li jiġu minnhom. Mill-2017 sal-2020 saru total ta' 64 Home Study Reports għal dawk li ma jiġux mit-tfal u 36 Home Study Reports għal dawk li jiġu mit-tfal. Fl-2020 ġew approvati total ta' 28 persuna bħala foster carers bi tmienja minnhom kienu relatati mat-tfal. 19 minnhom laqgħu għandhom tfal biex jitrabbew taħt il-kura tagħhom. Mill-banda l-oħra, fl-2020 kien hemm ħames minuri li ma baqgħux jiġu mrobbija mill-foster carers tagħhom, ma marrux lura d-dar mal-familji bijoloġiċi tagħhom imma tpoġġew ġo djar residenzjali tat-tfal. Aktar dwar is-suġġett Tfal fil-fostering jistgħu jiġu adottati wara 3 snin f'każijiet straordinarji .td_uid_3_6028d4487360f_rand.td-a-rec-img{text-align:left}.td_uid_3_6028d4487360f_rand.td-a-rec-img img{margin:0 auto 0 0}